Hugo, Dei gratia Lingonensis episcopus, universis presentes litteras inspecturis salutem in Domino. Noveritis quod nos vidimus litteras nobilis mulieris Mathildis, comitisse Nivernensis sub hac forma: Ego Mathildis, etc., ut supra. Preterea vidimus tales litteras sub sigillo ipsius: Reverendo patri ac domino et amico suo charissimo Henrico, Dei gratia Lingonensi episcopo, Mathildis, comitissa Nivernensis, salutem et reverentiam. Cum amore paternitatem vestram affectuose rogamus quatenus dilecto nostro priori de Dieto litteras vestras testimoniales, secundum formam litterarum nostrarum petentium quas idem prior habet. Actum anno Domini 1225, mense maio. Nos ergo donationem ipsam sic in litteris super ipsa donatione confectis vidimus contineri laudamus et approbamus et sigilli nostri munimine roboramus. Datum apud Tornodorum, in abbatia Beati Michaelis de Monte, anno Domini 1227, mense aprili.